OpenLLM-France/wikimedia huggingface dataset:
# Platja de s'Arenella

La platja de s'Arenella és una platja del municipi de Cadaqués (Alt Empordà) situada a l'extrem oriental de la badia de Cadaqués, entre la platja d'en Pere Fet i la platja de sa Confitera, en una zona residencial, a 7 km de la població de Cadaqués. És molt comú trobar petites barques de pescadors a la riba de la platja. Té una longitud de 24 m i una amplada de 12,5 m, formada per sorres fines, graves i còdols.
A l'extrem de la platja hi ha la casa sa Barraca d'en Duran, inclosa a l'Inventari del Patrimoni Arquitectònic de Catalunya. Davant de la platja, a 100 m, hi ha l'illa de s'Arenella, l'única habitada de la Costa Brava. El nom prové del diminutiu de sorra o arena granada.

## Referències

* ↑ «Platja de S'Arenella». Visita Costa Brava.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Sa Barraca d'en Duran». Inventari del Patrimoni Arquitectònic. Direcció General del Patrimoni Cultural de la Generalitat de Catalunya.
* ↑ Crestas, Pako. Les platges de la Costa Brava. De Cadaqués al Port de la Selva. Valls: Cossetània, maig 2016, p. 42-43. ISBN 978-84-9034-407-1.
# Pla del Roure

El Pla del Roure, és una plana de muntanya del terme municipal de Castell de Mur, a l'antic terme de Mur, al Pallars Jussà. Es troba en territori del poble de Miravet.
És situat a llevant de Miravet, al nord-oest del Solà de Miravet i a ponent de les Ribes.

## Enllaços externs

* Institut Cartogràfic de Catalunya; cal fer dos passos d'aproximació
# Plaça de Sant Jaume (desambiguació)

«Plaça de Sant Jaume» té aquests significats:
* Plaça de Sant Jaume (Barcelona), vial a la ciutat de Barcelona
* Plaça de Sant Jaume o Plaça de Jaume I, plaça a la ciutat de Vilafranca del Penedès (l'Alt Penedès)
* Plaça de Sant Jaume (Espolla) vial a l'Alt Empordà
* Plaça de Sant Jaume (Villena), vial a l'Alt Vinalopo
* La Plaça de Sant Jaume (la Molsosa), collada a cavall dels termes municipals de la Molsosa, a la comarca del Solsonès, i de Sant
# Pere Font (músic)

Pere Font va ser un organista del segle XVI-XVII que va regir el magisteri de l'orgue de la Seu de Girona a partir del 1611, tot i que es desconeix la data final del seu exercici.

## Referències

* ↑ Gregori i Cifré, Josep M. «Inventaris dels fons musicals de Catalunya ; Volum 10: Fons de la Catedral de Girona». . Bellaterra: Universitat Autònoma de Barcelona, Servei de Publicacions ; Barcelona : Institut d'Estudis Catalans,, 2019.
# Pere Folch i Pujadas

Pere Folch i Pujadas (1852-1921) va ser un polític català. Militant del Partit Liberal Conservador, va ser alcalde de Badalona entre 1895 i 1897, durant la restauració borbònica.
El 1885 va esdevenir vocal d'una junta patriòtica en defensa de la integritat de les possessions espanyoles al Pacífic davant les tenses relacions amb Alemanya, que les pretenia; dita junta va comptar amb l'oposició de l'alcalde conservador Josep Caritg i Arnó.
El seu mandat, entre 1895 i 1897, es considera un breu incís en la història política de Badalona de la restauració borbònica, en un moment en què el torn pacífic de partits ha deixat de ser pacífic a causa de les fortes personalitats dels representants dels partits liberal, Pere Renom i Riera, i conservador, Joaquim Palay i Jaurés. De fet, durant l'alcaldia de Folch, cap dels dos és present en el consistori.
Durant el mandat, s'envia una carta al governador civil de la província el 1896, dona suport a l'estat en el conflicte contra els Estats Units; aquest finalment duria a la guerra hispano-estatunidenca de 1898.

## Referències

* ↑ Redacció «Crónica» (en castellà). La Vanguardia, 27-02-1881, p. 3.
* ↑ Villarroya i Font, 1999, p. 118.
* ↑ «Notas locales» (en castellà). La Vanguardia, 07-03-1896, p. 2.

## Bibliografia

* Villarroya i Font, Joan (dir.); AADD. Història de Badalona. Badalona: Museu de Badalona, 1999. ISBN 84-88758-03-0.
# Pizza (llenguatge de programació)

* Per a altres significats, vegeu «Pizza (desambiguació)».
Pizza és un superconjunt del llenguatge de programació Java open-source amb les següents noves característiques:
* Genèrica
* Punter de funció
* Classes de casos i comprovació de patrons (a.k.a. Tipus de dades algebraics)
L'agost de 2001, els desenvolupadors van fer un compilador capaç de treballar amb Java. La majoria de les aplicacions de Pizza es poden executar en un entorn Java, però certs casos causaran problemes.
El treball sobre el Pizza ha estat més o menys parat des de 2002. Els seus principals desenvolupadors s'han concentrat en canvi en el projecte de Generic Java, un altre intent de posar els genèrics en Java que va ser finalment adoptat en la versió oficial d'idiomes 1.5. La coincidència de patrons i una altra programació funcional-com característiques s'han desenvolupat encara més en el Scala. Martin Odersky comentar: "hem volgut integrar la funcional i orientat a objectes parts d'una forma més neta del que hem estat capaços d'arribar abans amb el llenguatge Pizza. [...] En Pizza vam fer un intent clunkier i, a Scala crec que hem aconseguit una integració molt més suau entre els dos."

## Referències

* ↑ The Origins of Scala
* ↑ The Goals of Scala's Design

## Enllaços externs

* Pizza - Lloc web oficial
Viccionari
# Pedra (Bellver de Cerdanya)

Pedra és una entitat de població del municipi cerdà de Bellver de Cerdanya, situat al peu de la serra de Moixeró.
El 2021 tenia 11 habitants.

## Llocs d'interès

* Església romànica de Sant Julià de Pedra (segle xi). L'any 1984 la Generalitat de Catalunya la declarà monument historicoartístic.

## Referències

* 1 2 «Pedra (Bellver de Cerdanya)». Gran Enciclopèdia Catalana. Barcelona: Grup Enciclopèdia Catalana.
* ↑ «Idescat. Codis territorials i d'entitats. Municipis. 250518 Bellver de Cerdanya». [Consulta: 27 desembre 2022].
Viccionari
# Polidectes d'Esparta

Polidectes (en llatí Polydectes, en grec antic Πολυδέκτης) va ser el sisè rei d'Esparta de la línia Pròclida. Va regnar de l'any 830 aC fins al 800 aC.
Segons molts escriptors era el fill gran d'Eunom d'Esparta, germà de Licurg d'Esparta, i el pare de Carilau d'Esparta que el va succeir. Però Heròdot, a diferència d'altres historiadors, el fa el pare d'Eunom. Segons Pausànias, durant el seu mandat Esparta es va mantenir en pau.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Heròdot. Històries, VIII, 131
* ↑ Pausànias. Descripció de Grècia, III, 7,2
* ↑ Polydectes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 461
# Pont Vell de Besiers

El Pont vell (occità: Pont Vièlh; francès: Pont vieux) és un pont situat a Besiers, al departament d'Erau (França). Característic de l'arquitectura romànica (segle XII), permet el pas del riu Orb. Durant molt temps va ser l'únic punt de pas del Orb al llarg del camí de Provença a Tolosa de Llenguadoc. Ha patit diverses obres en diferents èpoques: segles xiv, xv i xvi. En cartes dirigides als Cònsols de Besiers, Carles VII i Lluís XI parlaven d'un pont "de gran antiguitat, sumptuós i de gran edifici".
El Pont Vell de Besiers va ser classificat com a Monument historique el 18 de juny de 1963.

## Referències

* ↑ «Vieux pont sur l'Orb» (en francés). culture.gouv.fr. [Consulta: 24 novembre 2016].
# Ferran Girbal i Jaume

Ferran Girbal i Jaume (Girona, 1876 - Girona, ?) fou un novel·lista, poeta i dramaturg català. Fill d'Enric Claudi Girbal i germà d'Eduard Girbal, aficionats a la literatura com ell, va donar a llum un llibre de poemes i diverses novel·les, com La Dolors (1987), Àngela (1894), L'hereu del molí (1897) i La sort de Baronelli (1925). D'ell són sengles versions al català de Tot va bé si acaba bé, de Shakespeare (1909 - Biblioteca Popular dels Grans Mestres) i Càntic de Nadal, de Dickens (1910).

## Referències

* 1 2 3 «Ferran Girbal i Jaume». Gran Enciclopèdia Catalana. Barcelona: Grup Enciclopèdia Catalana.
* 1 2 Codinachs / Company / Quer - Diccionari de la traducció catalana

## Bibliografia

* Codinachs, Ivan; Company, Marta; Quer, Pere. «Girbal i Jaume, Ferran». A: Montserrat Bacardí i Pilar Godayol. Diccionari de la traducció catalana (html). Vic: Eumo Editorial / Universitat Autònoma de Barcelona / Universitat de les Illes Balears / Universitat Jaume I / Universitat de Vic, 2011. ISBN 9788497663960 [Consulta: 11 juliol 2017].
# Zhao Tuo

    En aquest nom xinès, el cognom és Zhao.
Zhao Tuo (xinès tradicional: 趙佗, xinès simplificat: 趙佗, pinyin: Zhào Tuō; Cantonès: Jiu⁶ Tō$^4$) va ser un general al comandament de la Dinastia Qin que més tard va fundar el regne de Nanyue (xinès tradicional: 南越, xinès simplificat: 南越; Cantonès: Nām$^4$yūd⁶). El període de govern sota Zhao Tuo és també conegut per alguns vietnamites com la Dinastia Triệu (赵朝).

## Referències

* ↑ Keat Gin Ooi. Southeast Asia: A Historical Encyclopedia. ABC-CLIO, 2004, p. 932. ISBN 1576077705.
# Tillmans Corner

Tillmans Corner és una concentració de població designada pel cens al comtat de Mobile (Alabama). Segons el cens del 2000 tenia 15.685 habitants.

## Demografia

Segons el cens del 2000, Tillmans Corner tenia 15.685 habitants, 5.904 habitatges, i 4.457 famílies La densitat de població era de 346,3 habitants/km².
Dels 5.904 habitatges en un 35,3% hi vivien nens de menys de 18 anys, en un 57,4% hi vivien parelles casades, en un 13,5% dones solteres, i en un 24,5% no eren unitats familiars. En el 20,2% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,9% tenia menys de 18 anys, un 10,2% entre 18 i 24, un 29,3% entre 25 i 44, un 24,7% de 45 a 60 i un 9,9% 65 anys o més.
L'edat mediana era de 35 anys. Per cada 100 dones hi havia 95,7 homes. Per cada 100 dones de 18 o més anys hi havia 93,4 homes.
La renda mediana per habitatge era de 34.309 $ i la renda mediana per família de 40.409 $. Els homes tenien una renda mediana de 30.613 $ mentre que les dones 21.637 $. La renda per capita de la població era de 16.901 $. Aproximadament l'11,9% de les famílies i el 13,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Tillmans Corner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Tillmans Corner». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Juan José Lobato del Valle

Juan José Lobato del Valle (Trebujena, Cadis, 30 de desembre de 1988), és un ciclista espanyol, professional des del 2010 i fins al 2023. En el seu palmarès destaca la victòria al Circuit de Getxo de 2011, la Volta a la Comunitat de Madrid de 2016, i diverses etapes en curses d'una setmana.

## Palmarès

* 2006
** Campió d'Espanya en ruta júnior
* 2008
** 1r a la Clàssica Ciudad de Torredonjimeno
** Vencedor d'una etapa de la Volta a la Comunitat de Madrid sub-23
* 2009
** Vencedor d'una etapa a la Volta a Cantàbria
* 2010
** 1r a la Clàssica Al Alto Guadalquivir
** Vencedor d'una etapa de la Volta a Valladolid
* 2011
** 1r al Circuit de Getxo
* 2012
** Vencedor de 2 etapes a la Volta a Xile
** Vencedor d'una etapa a la Volta al llac Qinghai
* 2013
** Vencedor d'una etapa a la Volta a Castella i Lleó
** 1r al Circuit de Getxo
* 2014
** Vencedor d'una etapa al Tour de Valònia
** Vencedor d'una etapa a la Volta a Burgos
* 2015
** Vencedor de 2 etapes a la Volta a Andalusia
** Vencedor d'una etapa al Tour Down Under
* 2016
** 1r al Volta a la Comunitat de Madrid i vencedor d'una etapa
** Vencedor d'una etapa al Tour de Dubai
** Vencedor d'una etapa al Circuit de la Sarthe
* 2017
** Vencedor d'una etapa al Tour de l'Ain
* 2018
** 1r a la Coppa Sabatini
* 2021
** Vencedor d'una etapa a la Volta a l'Alentejo
* 2022
** Vencedor d'una etapa a la Volta a l'Alentejo

### Resultats a la Volta a Espanya

* 2011. Abandona (11a etapa)
* 2012. 174è de la classificació general
* 2017. 114è de la classificació general

### Resultats al Tour de França

* 2013. 165è de la classificació general

### Resultats al Giro d'Itàlia

* 2015. Abandona (18a etapa)
* 2019. 134è de la classificació general

## Referències

* ↑ «Lobato tras su adiós: "Con la pista me queda una espinita"» (en castellà). ciclo21, 08-10-2023. [Consulta: 19 octubre 2023].
* ↑ «Juanjo Lobato conquista la Vuelta a Madrid». mundodeportivo.com, 08-05-2016 [Consulta: 8 maig 2016].

## Enllaços externs

* Fitxa a sitiodeciclismo.net
# Michiko Matsuda

Michiko Matsuda (松田 理子, 26 de octubre de 1966) és una exfutbolista japonesa.

## Selecció del Japó

Va debutar amb la selecció del Japó el 1981. Va disputar 45 partits amb la selecció del Japó. Ha disputat Copa del Món de 1991.

## Estadístiques

Selecció del Japó :
| Anys | Partits | Gols |
| 1981 | 1 | 0 |
| 1982 | 0 | 0 |
| 1983 | 0 | 0 |
| 1984 | 3 | 2 |
| 1985 | 0 | 0 |
| 1986 | 10 | 3 |
| 1987 | 4 | 0 |
| 1988 | 2 | 0 |
| 1989 | 9 | 1 |
| 1990 | 5 | 2 |
| 1991 | 11 | 2 |
| Total | 45 | 10 |

## Referències

* ↑ Japan Football Association(japonès)

## Enllaços externs

* Michiko Matsuda, Fitxa a Soccerway
# Ávila

«Ávila, Àvila o Avila» té aquests significats:

## Llocs

* Àvila, capital de la seva província homònima, a la comunitat autònoma de Castella i Lleó.
* Comarca d'Àvila, comarca de la província d'Àvila.
* Província d'Àvila.
* Diòcesi d'Àvila.

## Monuments o edificis

* Catedral d'Àvila.

## Persones

* Artur Ávila Cordeiro de Melo (Rio de Janeiro, Brasil, 1979), matemàtic brasiler i francès, guardonat amb la Medalla Fields el 2014.
* Edwin Ávila Vanegas (Cali, Colòmbia, 1989), ciclista colombià professional des del 2013.
* Manuel Ávila Camacho (Teziutlán, Mèxic, 1897 - Huixquilucan, Mèxic, 1955), president constitucional de Mèxic de 1940 a 1946.
# Mount Hope

«Mount Hope» té aquests significats:
* Mount Hope (Antàrtida), muntanya de l'Antàrtida, prop de la Glacera Beardmore.
* Mount Hope (Kansas), població dels Estats Units a l'estat de Kansas.
* Mount Hope (Virgínia de l'Oest), població dels Estats Units a l'estat de Virgínia de l'Oest.
* Mount Hope (Wisconsin), població dels Estats Units a l'estat de Wisconsin.
# Microhexura montivaga

Microhexura montivaga, és una espècie de aranya trobada a les muntanyes Apalatxes (Carolina del Nord i Tennessee). Identificada el 1923, habita a les molses que creix en roques per sota el cobricel arbori.

## Biologia

M. montivaga és un dels migalomorfs més petits, amb una mida entre 3 i 4 mm. La coloració varia de marró lleuger a groc-marró a un marró vermellós més fosc, sense senyals a l'abdomen. Els quelícers estan projectats endavant, i un parell de fileres molt llargues. Posseeix un segon parell de pulmons en llibre, que apareixen darrere del solc genital.
M. montivaga construeix teranyines en tub, aparentment com a refugi, ja que la presa mai s'han trobat dins. Probablement s'alimenta de col·lèmbols que són abundants dins les catifes de molsa. M. montivaga pot trigar molt de temps per assolir la maduresa, un tres anys, a causa de les baixes temperatures i, per tant, posseeix un metabolisme lent.
La destrucció de molts boscos d'avet fraser fir (Abies fraseri) dels Apalatxes ha destruït molts hàbitats de M. montivaga, i l'espècie d'aranya ja va aparèixer a la llista d'espècies en perill d'extinció el 1995. Molt avets han mort a causa de l'atac d'un hemípter, Adelges piceae (Adelgidae), una plaga introduïda des d'Europa. Sense la protecció del bosc desapareix la molsa que és essencial per la supervivència de l'aranya, que requereix un clima d'humitat alta i constant. Només la població de l'Avery/Caldwell línia de Comtat dins Carolina del Nord sembla per ser relativament estable.

## Referències

* ↑ «Taxon details Microhexura montivaga Crosby & Bishop, 1925». World Spider Catalog. [Consulta: 15 març 2016].
* 1 2 3 «Spruce-fir Moss Spider in North Carolina». [Consulta: 15 març 2016].

## Enllaços externs

* «Spruce-fir moss spider». [Consulta: 15 març 2016].
* Crosby CR, Bishop SC (1925). "Two New Spiders from the Blue Ridge Mountains of North Carolina (Araneina)". Entomological News 36: 142-146. ("Microhexura montivagus [sic]", new species, pp. 145–146).
# Milkovódne

Milkovódne (en (ucraïnès): Мілководне, en rus: Мелководное, Melkovódnoie) és un poble de la República Autònoma de Crimea a Ucraïna, que el 2014 tenia 173 habitants. Pertany al districte rural de Djankoi. Fins al 1948 la vila es deia Kutxuk-Sunar.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Milkovoïta

La milkovoïta és un mineral de la classe dels fosfats

## Característiques

La milkovoïta és un fosfat-arsenat de fórmula química Cu₄O(PO₄)(AsO₄). Va ser aprovada com a espècie vàlida per l'Associació Mineralògica Internacional l'any 2021, i encara resta pendent de publicació. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5590/1.

## Formació i jaciments

Va ser descoberta a la fumarola Arsenàtnaia del volcà Tolbàtxik, al krai de Kamtxatka (Rússia), l'únic indret de tot el planeta on ha estat descrita aquesta espècie mineral.

## Referències

* ↑ «Milkovoite» (en anglès). Mindat. [Consulta: 29 març 2022].
# Mofolo (cràter)

Mofolo és un cràter d'impacte en el planeta Mercuri de 103 km de diàmetre. Porta el nom de l'escriptor de Lesotho Thomas Mofolo (1876/77-1948), i el seu nom va ser aprovat per la Unió Astronòmica Internacional el 1976.

## Referències

* ↑ «Mofolo». Gazetteer of Planetary Nomenclature. United States Geological Survey, 12-10-2016. [Consulta: 14 juny 2017].

## Vegeu també

* Llista de cràters de Mercuri
# Molí del Solé

El Molí del Solé és una obra de Pontils (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Es tracta d'un molí en bon estat de conservació. Una de les parets està adossada a una paret de roca calcària natural típica de la zona.
L'edifici conserva la primera planta amb el sostre, mentre que de la segona no es conserva tot. Respecte la planta que queda sota el nivell de terra, aquesta també està ben conservada. En aquest espai soterrat també es conserven les moles.
La bassa té el mur parcialment enderrocat, just on el mur de la bassa s'adossa a l'edifici del molí. En l'actualitat la bassa és un hort. El cacau de la bassa també es conserva.

## Història

Es troba en una de les recolzades del riu i sota el Castell de Santa Perpètua. L'aigua la rebia d'una resclosa semicircular i de considerables proporcions que es troba entre aquest molí i un anterior, dit d'en Jonquer.
L'any 2012 el Cos d'Agents Rurals va denunciar unes obres que s'estaven realitzant a l'edifici sense cap autorització administrativa.

## Referències

* 1 2 3 4 5 «Molí del Solé». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 febrer 2019].

## Enllaços externs

* «Molí del Solé». Inventari del Patrimoni Arquitectònic. Consell Comarcal Conca de Barberà.
# Mont Griggs

El Mont Griggs (en anglès mount Griggs), antigament conegut com a Knife Peak Volcano, és un estratovolcà que es troba uns 10 quilòmetres per darrere d'un arc volcànic definit per altres volcans del grup del mont Katmai. Tot i que no se li coneixen erupcions en temps històrics s'han registrat al mont Griggs fumaroles molt actives i persistents al cràter sumital i per les parts altes del vessant sud-oes. Les fumaroles del vessant sud-oest són les més calentes, i algunes d'elles són tan sorolloses que es poden escoltar des del fons de la vall. Els vessants del mont Griggs es troben fortament coberts per les restes de l'erupció del Novarupta del 1912.
La muntanya va ser batejada en honor del Dr. Robert Fiske Griggs (1881–1962), botànic, les exploracions del qual a la zona, després de l'erupció del mont Katmai el 1912, van dur a la creació del Monument Nacional de Katmai pel president Woodrow Wilson el 1918.

## Referències

* ↑ «Griggs», Global Volcanism Program, Smithsonian Institution. [Consulta: 27 novembre 2014].
* ↑ «Volcanoes of the Alaska Peninsula and Aleutian Islands-Selected Photographs - Album». U.S. Geological Survey. [Consulta: 27 novembre 2014].
* ↑ «Mount Griggs». Geographic Names Information System, Servei Geològic dels Estats Units. [Consulta: 27 novembre 2014].
# Mont Garizim

La muntanya Garizim (en hebreu הַר גְּרִזִים) coneguda en l'actualitat com Jebel et Tur (Har Garizim), i la muntanya Ebal es troben al cor del districte de Samaria.

## Situació geogràfica

Aquestes muntanyes, les més altes de la regió, estan una davant de l'altra i protegeixen un important congost. Entre les dues muntanyes s'estén la fèrtil vall de Siquem, en el qual es troba la moderna Nablus. Siquem, una ciutat forta i important de Canaan abans que els israelites entressin a la Terra Promesa, era a l'extrem oriental de la vall, al voltant de 1,5 km a l'est de Nablus. La situació estratègica de Garizim i Ebal els va conferir importància militar i política, a part de la importància religiosa que ja tenia la zona.
El cim de la muntanya Garizim s'eleva uns 870 m sobre la mar Mediterrània, i encara que té uns 60 m menys d'altitud que la muntanya Ebal, ofereix una excel·lent panoràmica. Des d'allà es pot veure al nord el pic nevat de la muntanya Hermon, cap a l'est s'estén la fèrtil vall del riu Jordà, al sud trobem les muntanyes del territori d'Efraïm i, finalment, el blau Mediterrani a l'oest.

## Bíblia

Abraham havia plantat la seva tenda "a prop dels arbres grans de Moré", entre les muntanyes Garizim i Ebal. Jacob també va acampar als voltants. Més endavant, durant la conquesta israelita de Canaan, el poble es va ajuntar entre Garizim i Ebal diverses vegades.

## Arqueologia

A la muntanya Garizim s'hi va construir cap al segle IV a.n.e. un temple samarità que volia rivalitzar amb el de Jerusalem i que va ser destruït a l'any 128 a.n.e. Segons la tradició, el va destruir Joan Hircà I.
Tal com es veu en antigues monedes trobades a Nablus, en un temps a la part nord-oest de la muntanya Garizim havia un temple dedicat a Zeus, al qual s'accedia pujant, segons es calcula, uns 1.500 esglaons. Al segle V es va construir una església al cim de la muntanya, i posteriorment l'emperador romà d'Orient Justinià I va edificar una altra al mateix lloc. Es creu que les ruïnes descobertes allà recentment pertanyen a l'època de Justinià I.

## Referències

* ↑ Enciclopèdia Catalana
* ↑ Gé 12: 6, 7
* ↑ Gé 33:18
* ↑ Dt 11:29, 30; 27:11-13; Jos 8:28-35
* ↑ Antiguitats Jueves, llibre XI, cap. VIII, secs. 2, 4; llibre XIII, cap. IX, sec. 1; La Guerra dels Jueus, llibre I, cap. II, sec. 6
* ↑ Robert J. Bull Les excavacions de Tell er Ras